ЧИТАЛИЩЕ „МЛАДЕЖКИ ТРУД – 1956 г.” с.СТОЛЪТ

Финансов отчет за изразходената държавна субсидия за изминалата 2023г.

 Наличност на субсидията - 4840,10

 Субсидия - 7248

 В сичко: - 12088,10

 Възнаграждение на персонала - 3740,52

 Осигурителни вноски от -

 работодателя - 2068,20

 Разходи за дейността - 1108,28

 Всичко разходи - 6917

 Остатък от субсидията - 5171,10

С уважение:

 /Събка Илиева-чит.секретар/

 ОТЧЕТ

 За дейността на НЧ „Младежки труд 1956г“ – с. Столът

Българското читалище се възприема като културна институция, завоювала своите позиции през годините на своето съществуване и доказала, че е необходима. Откроява се специфичната мисия на читалището за съхранение и развитие на традиционните ценности на нацията.И през 2023г читалището осъществяваше дейността си в съгласие със своите програмни цели,заложени в Устава и ЗНЧ.В действията си прилагахме екипния принцип, като се стараехме да създадем максимално добра атмосфера за работа.Читалището е място, в което влизат от най-малките до най-възрастните.Именно за това,се стремим да организираме различни мероприятия, за да обединим и сплотим различните поколения. Дейността през 2023г, не беше много разнообразна, предвид намаляващото и застаряващо население на селото от една страна, от друга, малцинственият произход на по младото поколение, но въпреки това, се търсят нови форми за предизвикване на интерес у млади и стари, към събитията в Читалището. За съжаление със всяка изминала година, броят на читателите намалява и причините за това са различни: при по младото поколение, причините варират от нежелание за четене до четене онлайн.При по възрастните- от липса на време за някои до невъзможност да посещават библиотеката поради факта, че е на втория етаж и за най-възрастните читатели е трудно достъпна. Поради тази причина, част от библиотеката е изнесена в пенсионерския клуб, в който уредникът съвместява двете длъжности- уредник и чит. секретар.

Културно-масовата работа беше насочена предимно към празниците, бележити дати и годишнини.Всички инициативи в читалището се случват с активна взаимна работа с кметството и пенсионерския клуб. През годината

се провеждаха чествания на дати от местния и националния календар .

1. Годината започна с Йорданов ден/ всички мъже , младежи и деца посетили пенс.клуб/поради липса на река в близост/бяха пръскани със светена вода, за здраве и дълголетие.
2. Иванов ден- всички именници, бяха поздравени с пожелания за здраве и късмет.
3. За Баба Марта, по ръкатните жени, направиха собственоръчно красиви мартеници, с които закичиха малки и големи.
4. 3-ти март беше отбелязан с изготвено табло от снимки и факти от освободителната война
5. 8-ми март.- денят на майката,беше отбелязан с поднасяне на букетче от кокичета на жените. Не бяха забравени и жените от Домът за възрастни хора. Поднесено беше скромно цвете на всяка от тях и благопожелания.
6. Великденски празници-конкурс за най-красивото яйце и най вкусният козунак.Обменяха се рецепти от миналото и технологията по която, нашите баби са месили тестото за козунаци. . Бяха отбелязани също така, първи май, 24 май-деня на българската писменост и култура, деня на самодееца, Еньовден и др.
7. За Коледа – беше посетен домът за възрастни хора и на всеки беше подарен скромен подарък от името на Читалището.

 За финал, естествено беше изпращането на старата и посрещането на Новата година. В салона на кмеството, се събраха жителите на селото и подобаващо с почерпка, музика, хора и добро настроение, посрещнаха Новата година, с надеждата

да е по добра, здрава и плодородна.

Библиотечния фонд на Читалището, разполага със около 1300 книги.През изминалата година са регистрирани около 100 заети библиотечни документи, половината от които за ползване у дома.

Сградата, където се намира библиотеката е в сравнително добро състояние, но е на втори етаж и за по възрастното население е трудно да стигнат до нея,

.Дограмата в библиотеката е стара и амортизирана,осветлението е лошо, отопление липсва.

 През 2023г. е проведено 1 редовно заседание на Настоятелството и 1 годишно отчетно събрание. Разгледани са въпроси, касаещи читалищната работа, разменни гостувания, приемане на планове и отчети за финансови разходи за цялостната дейност на читалището.

Изготвени са досиета по трудова медицина, във връзка с изискванията по ЗЗБУТ.

През отчетният период, ръководството на Читалището,се включваше във всички срещи и обучения, организирани от РЕКИЦ и „Съюза на читалищата“.

 Читалищен секретар:

 / Събка Милева Илиева/